# Alexandre de Rhodes

### Fra Wikipedia, den frie encyklopedi

Alexandre de Rhodes (født 15. mars 1593 i Avignon i Frankrike, død 5. november 1660 i Ispahan i Persia) var en misjonær tilhørende jesuittordenen. Han virket i mange land, men er mest kjent for sitt arbeid i Vietnam og sitt system for å skrive det vietnamesiske språk med latinsk skrift, det system som benyttes den dag i dag.

Etter at han den 14. april 1612 trådte inn i jesuittordenen studerte han teologi og naturvitenskaper i Roma under den berømte matematikeren pater Christoph Clavius. I 1618 fikk han tillatelse til å reise ut til Japanmisjonen og seilte av sted den 25. mars. Han kom i første omgang bare til Goa, og ble der i tre år.

Den 29. mai 1623 kom han til Macao i Kina. Ettersom situasjonen for de katolske misjonærer i Japan ble mer og mer umulig, ble han istedet sendt til Cochinkina (1624-26) for å lære seg vietnamesisk. Mellom 1627 og 1630 virket han i Tonkin, der han vant mange høytstående personer for kristendommen før han ble nødt til å forlate landet. Pater de Rhodes system for å skrive det vietnamesiske språk med romansk skrift er det system som benyttes den dag i dag (quôc ngú). Han lyktes så godt i Vietnam også fordi han, likesom jesuittenes Kinamisjonærer, gjorde den vietnamesiske elite kjent med europeisk vietenskap og teknikk.

De neste ti årene (1630-1640) underviste de Rhodes i Macao, og begav seg så på nytt til Cochinkina der han ble misjonssuperior i 1640. Men allerede i 1645 ble han utvist fra landet.

Den 20. desember 1645 forlot han Macao og kom via Java, India, Persia, Armenia og Anatolia til Roma den 27. juni 1649.

Ettersom han mente at det portugisiske padroadosystemet ikke var i stand lenger til å ivareta sine misjonsforpliktelser godt nok, foreslo de Rhodes at man opprettet apostoliske vikariater i Det fjerne Østen og utsendte både biskoper og sekularprester, og arbeidet for å bygge opp nasjonale presteskap. Dermed ble de Rhodes en av initiativtagerne og stifterne av «Det parisiske ytremisjonsselskap» (Missions Etrangères de Paris = MEP).

Den 19. august 1652 ble han utnevnt til apostolisk prefekt for Tonkin og Cochinkina, men nektet å ta imot utnevnelsen.

I 1655 begav han seg til Persia, og virket der til sin død.

## [rediger] Verker

- 'Relazione de' felici successi della fede predicata da' Padri della Compagnia di Giesv nel Regno di Tvnchino, 1650, 16512, fransk 1651 og 1658; lat. 1652 (Tvnchinensis historiae libri dvo, qvorvm altero status temporalis hujus Regni, altero mirabiles evangelicae Praedicationis progressus referuntur)
- Dictionnarium Annamiticvm Lusitanvm, et Latinvm ope Sacrae Congregationis de Propaganda Fide in lucem editum, 1651
- Histoire de Royavme de Tvnqvin, et des grands Progrez qve la Predication de l'Evangile y a faits en la conuersion des Infidelles. Depuis l'année 1627. iusques à l'anné 1646, 1651, lat. 1652
- Catechismvs pro iis, qui volunt suscipere Baptismvm in octo dies diuisus, 1652 (også oversatt til siamesisk og kambodjansk)
- Relation des progrez de la foy av Royavme de la Cochinchine vers les derniers qvartiers dv Levant. Envoyée av R.P. General de la Compagnie de Jesus 1652, 1653, flamsk 1654
- Relatione della Morte di Andrea Catechista che primo de Christiani nel regno di Cocincina è stato vcciso da gl'infedeli in odio della fede 1652, fransk 1653
- Breve Relatione della gloriosa morte, che il P. Antonio Rvbino della Compagnia di Giesv sofferse nella Città di Nangasacchi, 1652
- Histoire de la vie, et de la glorieuse mort, de cinq Peres de la Compagnie de Jesus qui ont souffert dans le Japon 1653, 1654, 1687
- Divers voyages et missions dv P. Alexandre de Rhodes en la Chine, et autres Royaumes de l'Orient, 1653, mange opplag og oversettelser, blant annet : The Travels and Missions of Father Alexander de Rhodes in China and other Kingdoms of the Orient, by Solange Hertz, 1966
- Sommaire des divers voyages et Missions apostoliques du R.P. Alexandre de Rhodes à la Chine, & autres Royaumes de l'Orient,' 1653
- Relation de ce qui s'est passé en l'année 1649 dans les Royaumes où les Pères de la Compagnie de Iesvs de la Prouince du Iapon 1655, nederl. 1657
- Relation de la nouvelle mission en Perse, 1659
- Dessuten er mange viktige brev bevart.

## [rediger] Se også

Liste over kinamisjonærer tilhørende jesuittordenen

Hentet fra «http://no.wikipedia.org../../../a/l/e/Alexandre_de_Rhodes_3568.html»

Kategorier: Jesuitter | Katolske prester | Misjonærer | Lingvister | Vietnams historie | Fødsler i 1593 | Dødsfall i 1660

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Bân-lâm-gú
- Deutsch
- Français
- Nederlands
- English
- Polski
- Slovenščina
- Svenska
- Tiếng Việt